**KÉPZÉSI SZERZŐDÉS**

amely létrejött egyrészt a **Közlekedési Továbbképző és Dokumentációs Kft.** (1067 Budapest, Eötvös utca 20. fszt.1., adószám: 14666610-2-42, cégjegyzékszám: 01-09-914315, nyilvántartási szám: B/2020/000302 a továbbiakban: **KTD Kft.**) képviseli: Tóth Sándor ügyvezető, másrészt

|  |  |  |  |
| --- | --- | --- | --- |
| Név: |  | Születési név: |  |
| Születési hely, idő: |  | Anyja neve: |  |
| Lakcím/levelezési cím |  | telefonszám: |  |
| TAJ szám: |  | E-mail cím: |  |
| Legmagasabb iskolai végzettség: | 8 osztály □; szakiskola □; speciális szakiskola □; szakmunkásképző iskola □; szakközépiskolai érettségi □; gimnáziumi érettségi □; technikum □; szakirányú felsőfokú □; diploma □. |

mint a képzésben résztvevő (a továbbiakban: **Résztvevő**) között az alábbi feltételek szerint:

1. **A szerződés tárgya**
	1. A Résztvevő jelentkezett a KTD Kft. által szervezett képzésre. A felek erre tekintettel a felnőttképzésről szóló 2013. év LXXVII törvény szerint alábbi felnőttképzési szerződést kötik.
	2. A jelen szerződés maradéktalan teljesülése esetén a Résztvevő a képzés elvégzését/sikeres vizsgát követően igazolást kap a képzés sikeres befejezéséről.
2. **A képzés**

|  |  |
| --- | --- |
|  A képzés megnevezése: | **„Hatósági Vasúti Jármű Vizsgabiztos felsőfokú kiegészítő képzés”** |
|  A képzés kezdete: | **2025. május 26.** |
|  A képzés tervezett befejezése: | **2025. május 30.** |
|  Képzés óraszáma: | \*Elméleti 26 óra | \*Gyakorlati: 14 óra |
|  Az ellenőrzés / értékelés módja: |  folyamatos visszajelzés |  hatósági vizsga |
|  A képzés (elmélet) helye: | Jelenléti oktatás a Budapesti Műszaki és Gazdaságtudományi Egyetem (1111 Budapest Műegyetem rakpart 3.)  |
|  A képzés (gyakorlat) helye: | MÁV Személyszállítási Zrt. Vasúti Járműbiztosítási Igazgatóság székesfehérvári telephelye. (Déli vasút u. 1.), illetve a BKV Vasúti Járműjavító Kft. telephelye (1106 Budapest, Fehér út 1/B.) és az M2 telephelye (1106 Budapest, Fehér út 1/A.) |

1. **A Résztvevő fizetési kötelezettsége**

A Résztvevő vagy a helyette kötelezettséget vállaló munkáltatója **420.000- Ft + ÁFA** díjat fizet a KTD Kft-nek. A díj EU vagy költségvetési támogatása: 0 Ft.

1. **A KTD Kft. képzéssel kapcsolatos jogai és kötelezettségei**
	1. A KTD Kft. gondoskodik a képzés személyi és tárgyi feltételeiről. A képzés megkezdésekor a Résztvevő rendelkezésére bocsátja a tanuláshoz szükséges tananyagot.
	2. A KTD Kft. a képzés ideje alatt a Résztvevő részére egészséges és biztonságos, az oktatás céljának megfelelő körülményeket biztosít. Betartja és betartatja a hatályos járványügyi szabályokat, előírásokat.
	3. Ha a KTD Kft. hibájából jelen szerződés nem teljesül, elmarad a képzés, akkor a Résztvevő részére újabb azonos értékű képzést ajánl fel egy másik időpontra.
	4. A KTD Kft. kezdeményezi a hatósági nyilvántartásba vételt/kinevezést és befizeti ennek igazgatási díját (a képző a sikeresen vizsgázó nevében-, annak meghatalmazása alapján jár el).
2. **A Résztvevő jogai és kötelezettségei**
	1. A Résztvevő a KTD Kft. oktatási rendjét -a BME házirendjét-, a gyakorlati képzés helyszínén érvényes és hatályos előírásait, a vonatkozó biztonsági, egészségügyi, munkavédelmi, tűzvédelmi előírásait megtartja, a képzésre vonatkozó előírásait, utasításait végrehajtja.
	2. A Résztvevő tudomásul veszi, hogy a képzésről a hiányzás nem megengedett, hiányzás esetén a képzést meg kell ismételni. Résztvevő szerződésszegése esetén a KTD Kft. jelen szerződést felbontja.
	3. A Résztvevő vállalja, hogy betartja a képzés időpontjában hatályos járványügyi előírásokat. Tudomásul veszi, hogy aki a járványügyi előírásoknak nem felel meg-, vagy nem tesz eleget, az a képzésről kizárásra kerül!
	4. A Résztvevő a képzésen való részvétel esetén a 19/2011 (V.10.) NFM rendelet szerinti igazolást kap.
	5. A képzési szerződést a Résztvevő bármikor, korlátozás nélkül felmondhatja a felnőttképzésről szóló 2013. év LXXVII törvényben rögzítettek szerint.
3. **Egyéb rendelkezések**
	1. Résztvevő megtiltja, hogy adatait a Közlekedéshatósági és a Kormány 11/2020. (II. 7.) Korm. rendeletében (a felnőttképzésről szóló törvény végrehajtásáról) meghatározott nyilvántartáshoz szükséges adatszolgáltatáson kívül a KTD Kft. harmadik fél részére átadja.
	2. Résztvevő jelen szerződés aláírásával tudomásul veszi, hogy a vonatkozó jogszabályokban meghatározott adatait a KTD Kft. a képzéssel kapcsolatos feladatainak ellátása céljából kezeli.
	3. Felek a közöttük esetlegesen felmerülő vitás kérdéseket békés úton kívánják rendezni. Ha ez nem vezetne eredményre, akkor alávetik magukat a per tárgyának értékétől függően a Pesti Központi Kerületi Bíróság, vagy a Fővárosi Törvényszék kizárólagos illetékességének.
	4. A jelen szerződésben nem szabályozott kérdésekben a mindenkor hatályos vonatkozó jogszabályok az irányadóak.
	5. A jelen szerződés az aláírással lép hatályba és a képzés befejezése napjáig érvényes. A jelen szerződés kettő eredeti példányban készült. A szerződés egy példányát a Résztvevő kapja meg, egy példányát a KTD Kft.. tartja nyilván és őrzi meg.

Budapest, 2025. május …..

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Közlekedési Továbbképző és Dokumentációs Kft.. Résztvevő